इक बड़े बड्डे चम्भे दी घटनां नै बी अज्ज उसदे मने गी नेईं हलाया। इन्ने बड्डे लैह्ड़ै च-अजें बी मते लोक कम्मैं लग्गे दे हे; पैह्लें ते हर कोई उस कन्नै इक-दौं गल्लां करियै गै अग्गैं जान दिंदा हा। दूरे आले उसी आला देइयै रोकी लैंदे, कच्छ आइयै गल्ल-बात करदे हे। बो अज्ज बड़े घट्ट आदमियें गै उस कन्नै गल्ल कीती। अज्ज छड़े सतीश बौरी, देखुड़िया दे इक-दौं भल्लें, ते होर इक-लद्ध आदमी नै गै उस कन्नै गल्ल-बात कीती। ओदी जात-बरादरी आले देबू गी निम्मो-झान दिक्खियै अपने कम्मैं लग्गे रेह्। तिनकौड़ो अज्ज खेतरें च नेईं हा।